# Bo-taoshi

El bo-taoshi (棒倒し, bō-taoshi, "tombar el pal"), és un joc de l'estil de captura la bandera, que es juga el dia de l'esport a les escoles japoneses. El joc, jugat tradicionalment pels cadets de l'Acadèmia Nacional de Defensa en el seu aniversari, és famós per la quantitat de jugadors, que arriba a les 150 persones, en el qual cada equip lluita pel control del pal dels contraris Cada equip es divideix en dos grups de 75 atacants i 75 defensors. Els defensors comencen amb una orientació defensiva respecte el seu pal, mentre que els atacants prenen posició a una certa distància del pal de l'altre equip. Un equip perd si el seu pal és tombat a menys de 30° de l'horitzontal (el pal comença estant perpendicular, a 90°). Fins un canvi de regles el 1973, el pal només s'havia de tombar fins a 45°.

## Regles i posicions dels jugadors

L' Acadèmia de Defensa Nacional del Japó defineix les regles i les posicions de la següent manera:

### Regles

* Un partit dura dos minuts.
* Un equip perd quan el seu pal s'inclina a un angle de 30°. En aquest cas, un àrbitre ho indica amb una bandera i després declara l'equip guanyador.
* Si no s'aconsegueix tombar el pal de cap dels equips en el temps del partit, el guanyador quedarà per decidir i el partit es repetirà.
* Un equip està format per 150 jugadors, dividits en atacants i defensors. Els jugadors atacants porten samarretes del color del seu equip, els defensors porten samarretes blanques.
* Es prohibeixen els cops de puny, els cops de peu, l'estrangulament i altres conductes perilloses similars.

### Posicions de defensa

* Genet a dalt (上乗り, uwanori): un sol jugador assegut o aferrat a la part superior del pal.
* Cercle (サークル, sākuru): jugadors envoltant el pal en cercle.
* Suport del pal (棒持ち, bō-mochi): jugadors dins del cercle suportant la base del pal.
* Interferència (キラー, kirā, assassí): jugadors interferint els atacants.

### Posicions ofensives

* Atacant (遊撃, yūgeki, atac): jugadors ofensius individuals.
* Scrum (スクラム, sukuramu): formacions de jugadors que s'enfonsen al cercle defensiu, convertint-se en trampolins per als atacants que carreguen contra el pal.
* Càrrega (突攻, tsukikō, atac sobtat): jugadors que carreguen contra el pal

## Referències

* ↑ Furbush, James. «Bo-Taoshi: Super Happy Pole Pulldown Sport Time», 14-07-2011. Arxivat de l'original el 23 juliol 2011. [Consulta: 18 juliol 2011].
* ↑ «防衛大の棒倒しとは ("What is Bō-taoshi at the Academy?")». National Defense Academy of Japan. [Consulta: 19 juliol 2020].
* ↑ «ルール説明 ("Rule description")». National Defense Academy of Japan. Arxivat de l'original el 18 de març 2021. [Consulta: 19 juliol 2020].

## Enllaços externs

* Bodlak, Tyler. «Obscure Sports: Bo-Taoshi» (en anglès). Arxivat de l'original el 2013-10-29. [Consulta: 19 abril 2023]. Aquest article sobre el bo-taoshi descriu les regles, els objectius i una mica de la història de l'esport.
* «Esdeveniments anuals» (en anglès). Arxivat de l'original el 2013-01-27. [Consulta: 19 abril 2023]. Aquesta web de l'Acadèmia de Defensa Nacional del Japó conté horaris, classes, professors, activitats, tradicions i esdeveniments esportius. El Bo-taoshi es juga tradicionalment l'1 de novembre, que també és el Dia de les Forces d'Autodefensa.